153 



az egész testben való szétágazódása, a herezsákoknak és a mirigy- 

 sejteknek egyenletes szétoszlása a testben mind egyazon dologban, 

 a tápláló, illetőleg károssá válható anyagokat a megfelelő szervekhez 

 elszállító vérérrendszer hiányában leli magyarázatát. Maguknak a 

 kiválasztó-csatornáknak kell elhatolniok a szövetek közé a gyüledé- 

 kekért, ép úgy, mint a Bogarak-ha.n a tracheáknak az oxygennel. 



Nem hagyhatom itt megjegyzés nélkül azt a körülményt sem, 

 hogy a kiválasztó-rendszer csatornázatának, vastagabb és vékonyabb 

 ágainak, flagellumos csatornácskáinak túlnyomó része mintegy az izom- 

 tömlőbe van beágyazva és csak igen csekély része fordul egyebütt is elő. 

 Ha vérérrendszer hiányában a kiválasztó-rendszer csatornái keresik fel 

 a szétesési termékek helyeit, és ha a csatornák legnagyobb számban az 

 izmok között találhatók: ez csak azt bizonyíthatja, hogy az izmok 

 használják fel a tápanyagot legnagyobb részben, illetőleg általuk 

 halmozódik fel legtöbb égési termék, más szóval gy üledék. 



